钦定古今图书集成/明伦汇编/闺媛典/第348卷 > 管夫人
## 钦定古今图书集成/明伦汇编/闺媛典/第348卷 > 管夫人

按《图绘宝鉴》：“管夫人名道昇，字仲姬，赵文敏室，赠魏
国夫人。能书善画，墨竹、梅兰。”

按《琅嬛记》：“管夫人性喜兰梅，下笔精妙，不让水仙。有
时对庭中修竹，亦自兴至，不能自休。”

按《妮古录》：管夫人亦尝画悬崖朱竹一枝，杨廉夫题
云：“网得珊瑚枝，掷向筼筜谷。明年锦棚儿，春风生面
目。”

按《荻楼杂抄》：赵魏公夫人管道昇，善书画，吾竹房尝
题其所画竹石，竹房有一私印，是“‘好嬉子’三字，即以
此印倒用于跋尾，人皆以为竹房之误。魏公见之曰：
‘此非误也。这瞎子道：‘妇人会作画，倒好嬉子’’。”